INDHOLDSFORTEGNELSE

1. INDLEDNING 3

2. ÅRSBERETNING 2010 3

2.1. De vigtigste udviklingstendenser og udfordringer i forbindelse med gennemførelsen af de operationelle programmer (OP) 3

2.1.1. Den Europæiske Fiskerifonds anvendelse i de enkelte medlemsstater 3

2.1.2. Kommissionens budgetgennemførelse 4

2.2. Resumé af revisionerne af medlemsstaternes forvaltnings- og kontrolsystemer foretaget på vegne af Kommissionen samt resultatet af revisioner af EFF-støtte foretaget af medlemsstaterne 5

2.2.1. Europa-Kommissionens revisioner i 2010 for EFF: 5

2.2.2. Medlemsstaternes revisioner i 2010 for EFF: 6

2.3. Den økonomiske situation i fiskerisektoren 7

2.4. Innovation i fiskerisektoren – bedste EFF-praksis 8

2.5. Samordning af EFF med strukturfondene og Den Europæiske Landbrugsfond for Udvikling af Landdistrikterne (ELFUL) 8

2.6. Teknisk bistand 9

2.6.1. Medlemsstaternes udnyttelse af budgettet for teknisk bistand 9

2.6.2. Kommissionens udnyttelse af budgettet for teknisk bistand 9

3. status over revisionsstrategier, forvaltnings- og kontrolsystemer og årlige kontrolrapporter 10

4. Endelig gennemførelse i medlemsstaterne 12

I NDLEDNING

Ifølge artikel 68 i forordningen om Den Europæiske Fiskerifond (EFF-forordningen)[1] skal Kommissionen senest d. 31. december hvert år forelægge Europa-Parlamentet, Rådet, Det Europæiske Økonomiske og Sociale Udvalg og Regionsudvalget en rapport om anvendelsen af EFF. Rapporten skal baseres på Kommissionens gennemgang og vurdering af medlemsstaternes årsrapporter og andre foreliggende oplysninger. Som foreskrevet i forordningen omfatter denne fjerde årsrapport også en oversigt over revisionerne af medlemsstaternes forvaltnings- og kontrolsystemer, der er foretaget på Kommissionens vegne, samt over resultatet af revisionerne af EFF-støtte, som medlemsstaterne har foretaget, med angivelse af eventuelle finansielle korrektioner.

Denne rapport omfatter anvendelsen af EFF i 2010. Rapporten er suppleret med et arbejdsdokument fra Kommissionen, som består af et kort resumé af gennemførelsen af EFF i hver medlemsstat og fire skemaer med detaljerede oplysninger om den finansielle gennemførelse[2].

ÅRSRAPPORT 2010

De vigtigste udviklingstendenser og udfordringer i forbindelse med gennemførelsen af de operationelle programmer (OP)

Den Europæiske Fiskerifonds anvendelse i de enkelte medlemsstater

Årsagerne til den forsinkede start på anvendelsen af EFF er analyseret grundigt i de foregående årsrapporter – den sene vedtagelse af EFF-forordningen og gennemførelsesforordningen, medlemsstaternes prioritering af de større EU-fonde og den komplekse opgave med at opsætte konforme forvaltnings- og kontrolsystemer samtidig med at skulle afslutte gennemførelsen af Det Finansielle Instrument til Udvikling af Fiskeriet (FIUF) i 2000-2006.

En anden årsag var effekten af den økonomiske og finansielle krise, som medførte stramninger af den nationale medfinansiering i nogle medlemsstater og lagde en dæmper på private investeringer. Ifølge midtvejsevalueringen af EFF led fiskeriet og akvakulturen samtidig under et voksende økonomisk pres som følge af stigninger i brændstofpriser, stigende priser på fiskefoder og voksende arbejdsløshed generelt, hvilket førte til et fald i efterspørgslen efter fiskerivarer og stagnerende priser. I nogle medlemsstater var følgevirkningerne af brændstofkrisen dog kun midlertidige og har samtidig været medvirkende til fremme af innovation, øget produktivitet i sektoren, skift til mere økonomiske fangstmetoder og omstrukturering af flåden.

De aktuelle tal viser, at anvendelsen af EFF er begyndt at tage fart, som forventet i årsrapporten for 2009. Ved udgangen af 2010 var der indgået forpligtelser for 36,13% af de samlede EFF-bevillinger til konkrete projekter, hvilket var næsten det dobbelte af niveauet ved udgangen af 2009, og for nogle medlemsstater lå dette tal på over 50%.

De 36,13% af de samlede EFF-bevillinger fordelte sig for de 4 prioritetsakser som følger: 13,2% (567 485 078 EUR) for akse 1 (foranstaltninger til tilpasning af EU-fiskerflåden), 11,7% (504 633 674 EUR) for akse 2 (akvakultur, ferskvandsfiskeri, forarbejdning og afsætning af fiske- og akvakulturprodukter), 9,7% (418 147 084 EUR) for akse 3 (foranstaltninger af almen interesse) og 0,7% (33 844 305 EUR) for akse 4 (udvikling af bæredygtige fiskeriområder). Disse tal viser fremskridt ikke kun for akse 1 (hvor høj støtteintensitet letter den finansielle absorption) men også for støtte under akse 2 og 3. Som bemærket i årsrapporten for 2009 bekræfter det, at der er ved at komme gang i gennemførelsen af private og kollektive projekter, trods virkningerne af den finansielle og økonomiske krise.

Hvad angår betalinger beløb EFF-godkendte udgifter sig ved udgangen af 2010 til 645 829 316 EUR, eller 15% af de samlede EFF-bevillinger. Det er en stigning på over 10 procentpoint i forhold til situationen i slutningen af 2009 (4,1%). Akse 1 tegnede sig for størstedelen af betalingerne godkendt af medlemsstaterne (60% eller 386 331 662 EUR), mens akse 2 og akse 3 tegnede sig for henholdsvis 21% (135 686 896 EUR) og 16% (103 906 607 EUR). Akse 4 udgjorde 1,2% (7 987 800 EUR). Akse 1's høje procentsats for godkendte betalinger skyldes denne foranstaltnings høje støtteintensitet og vanskelighederne med privat og offentlig medfinansiering, som har forsinket gennemførelsen af tiltagene under de andre akser.

Under akse 4 har oprettelsen af lokale partnerskaber og vedtagelsen af aktive lokaludviklingsstrategier krævet en større kapacitetsforøgelse, i hvilken støtteenheden for netværket af fiskeriområder, FARNET, har spillet en vigtig rolle. Denne skræddersyede støtte til både medlemsstater og lokale aktører har givet resultater. Gennemførelsen har taget fart, og ved udgangen af 2010 var der allerede blevet udvalgt over 170 lokale fiskeriaktionsgrupper i tretten af de enogtyve medlemsstater, der gennemfører akse 4. Det forventes, at der er blevet oprettet i alt 250 lokale fiskeriaktionsgrupper inden udgangen af 2011.

Kommissionens budgetgennemførelse

Der blev i 2010 indgået forpligtelser for 14,8% (639 062 172 EUR) af de samlede bevillinger (4 304 949 019 EUR) for perioden 2007-2013, heraf 485 174 453 EUR til konvergensområder og 153 887 719 EUR til ikke-konvergensområder. Betalingerne i 2010 udgjorde 8,85% (380 796 428 EUR) af de samlede bevillinger for perioden 2007-2013, heraf 66,9% til konvergensområder (254 799 278 EUR) og 33,1% til ikke-konvergensområder (125 997 150 EUR). Disse betalinger blev foretaget som mellemliggende betalinger. For yderligere oplysninger henvises til rapportens punkt 4 (skema over den finansielle gennemførelse i medlemsstaterne) og KOM-arbejdsdokumentet, der supplerer denne rapport (skema I, II, III og IV).

Ved udgangen af 2010 var der i to medlemsstater (Tyskland og Slovakiet) risiko for frigørelse ifølge "N+2"-reglen efter artikel 90 af EFF-forordningen til et beløb på henholdsvis 2 154 026 og 108 599.

Resumé af revisionerne af medlemsstaternes forvaltnings- og kontrolsystemer foretaget på vegne af Kommissionen samt resultatet af revisioner af EFF-støtte foretaget af medlemsstaterne

Europa-Kommissionens revisioner i 2010 for EFF:

I 2010 indledte DG MARE en ny revisionsundersøgelse for EFF-programmer (2007-2013). Hovedformålet er at opnå sikkerhed i det arbejde, der udføres af revisionsmyndighederne i medlemsstaterne. Revisionerne gentog revisionsmyndighedernes arbejde med hensyn til hovedkravene til ledelses- og kontrolsystemerne som fastlagt efter aftale med Revisionsretten og meddelt til medlemsstaterne[3]. Modul et og to omfatter den revisionsmetode, der anvendes af revisionsmyndighederne, og modul tre og fire omhandler udførelsen af henholdsvis systemrevisioner og revisioner af aktiviteter udført af revisionsmyndighederne.

Som vist i skema 1 blev der foretaget syv revisioner i 2010, som omfattede revisionsmyndighedernes arbejde for syv operationelle programmer. Disse revisioner mundede ud i en række anbefalinger til de pågældende revisionsmyndigheder med krav om, at der gennemføres korrigerende foranstaltninger. Disse revisioner indikerer, at det med rimelighed kan konkluderes, at disse syv revisionsmyndigheders erklæringer er pålidelige. To revisionsmyndigheder blev klassificeret i kategori 1 (Fungerer godt; mindre forbedringer er nødvendige), og fem blev klassificeret i kategori 2 (Fungerer, men forbedringer er nødvendige). Revisionsmyndigheder i kategori 1 (revisionserklæring uden forbehold) kræver ikke opfølgning.

Skema 1: Oversigt over revisionerne af medlemsstaternes forvaltnings- og kontrolsystemer foretaget på vegne af Kommissionen i 2010

Revisions-dato | Medlemsstat | Kriterier (CCI) | Modul EPM 2007-13 | Sikker-heds-niveau | Revisions- erklæring | Status-rapport |

14-18/6/2010 | Estland | 2007EE14FPO001 | 1,2 & 3 | Kat. 2 | Med forbehold | Endelig mellem-liggende |

5-7/7/2010 | Tyskland (Mecklenburg Vorpommern) | 2007DE14FPO001 | 1,2,3 & 4 | Kat. 1 | Uden forbe-hold | Endelig |

26-30/7/2010 | Letland | 2007LV14FPO001 | 1,2 & 3 | Kat. 2 | Med forbe-hold | Endelig mellem-liggende |

25-29/10/2010 | Frankrig | 2007FR14FPO001 | 1,2,3 & 4 | Kat. 2 | Med forbe-hold | Under udarbejdelse |

25-28/10/2010 | Nederlandene | 2007NL14FPO001 | 1,2,3 & 4 | Kat. 2 | Med forbehold | Udkast |

8-12/11/2010 | Spanien (Basker-landet) | 2007ES14FPO001 | 1,2 & 3 | Kat. 2 | Med forbehold | Endelig mellem-liggende |

22-26/11/2010 | Litauen | 2007LT14FPO001 | 1,2,3 & 4 | Kat. 1 | Uden forbehold | Endelig |

Medlemsstaternes revisioner i 2010 for EFF:

Kommissionen modtog i 2010 51 systemrevisionsrapporter indsendt af revisionsmyndigheder i 13 medlemsstater (ifølge art. 61, stk. 1, af forordning (EF) 1198/2006). Skema 2 viser en oversigt over de myndigheder, der er omfattet af revisionerne (forvaltningsmyndighed, certificerende myndighed eller formidlende organ); sikkerhedsniveauet, der opnås med evalueringen af effektiviteten af hovedkravene, og den samlede revisionserklæring, der gives i rapporterne.

For 20 rapporters vedkommende lå sikkerhedsniveauet i kategori 1, hvilket betyder, at det reviderede system fungerer godt, og at kun mindre forbedringer var nødvendige. 27 rapporter havde et sikkerhedsniveau i kategori 2, hvilket fortæller, at systemet fungerer, men at forbedringer er nødvendige. For tre revisionsrapporters vedkommende lå niveauet i kategori 3, hvilket vil sige, at systemet fungerer delvist og væsentlige forbedringer er nødvendige. I disse tilfælde træffes der de relevante afhjælpende foranstaltninger. Revisionsmyndighederne står for overvågning og opfølgning af sådanne tilfælde.

For 30 rapporter udstedte revisionsmyndigheden en erklæring uden forbehold, og for seks rapporter en erklæring med forbehold. For de resterende rapporter manglede denne samlede erklæring.

Resultaterne af DG MARE's analyse af rapporterne indgår i den samlede garanti, der stilles i den årlige aktivitetsrapport.

Skema 2: Oversigt over revisioner af EFF-bistand udført af medlemsstaterne i 2010

Medlemsstat | Kriterier (CCI) | Antal modtagne system-revisions-rapporter | Omfattet myndighed[4] | Sikkerhedsniveau | Revisionserklæring |

Medlemsstat | Vedtaget a | Forpligtet b | Betalt c (inkl. mellemliggende finansiering) | % (b)/(a) | % (c)/(a) |

Belgien | Perioden 2007-2013 | 26 261 648,00 | 12 793 350,00 | 3 676 630,00 | 48,71% | 14,00% |

Finansår: 2010 | 4 337 474,00 | 4 337 474,00 | 0,00 |

Bulgarien | Perioden 2007-2013 | 80 009 708,00 | 38 156 245,00 | 11 201 359,11 | 47,69% | 14,00% |

Finansår: 2010 | 12 221 422,00 | 12 221 422,00 | 0,00 |

Tjekkiet | Perioden 2007-2013 | 27 106 675,00 | 14 448 901,00 | 7 086 877,73 | 53,30% | 26,14% |

Finansår: 2010 | 3 868 715,00 | 3 868 715,00 | 3 291 943,23 |

Danmark | Perioden 2007-2013 | 133 675 169,00 | 74 110 255,00 | 44 853 998,24 | 55,44% | 33,55% |

Finansår: 2010 | 19 081 484,00 | 19 081 484,00 | 26 139 474,58 |

Tyskland | Perioden 2007-2013 | 153 711 392,00 | 85 867 012,00 | 47 423 400,45 | 55,86% | 30,85% |

Finansår: 2010 | 22 270 129,00 | 22 270 129,00 | 19 430 244,12 |

Estland | Perioden 2007-2013 | 84 568 039,00 | 41 883 075,00 | 20 197 426,14 | 49,53% | 23,88% |

Finansår: 2010 | 11 891 071,00 | 11 891 071,00 | 9 603 101,61 |

Irland | Perioden 2007-2013 | 42 266 603,00 | 20 590 159,00 | 20 590 159,00 | 48,71% | 48,71% |

Finansår: 2010 | 6 980 914,00 | 6 980 914,00 | 14 672 835,00 |

Grækenland | Perioden 2007-2013 | 207 832 237,00 | 120 018 853,00 | 31 994 351,17 | 57,75% | 15,39% |

Finansår: 2010 | 29 729 945,00 | 29 729 945,00 | 2 897 837,99 |

Spanien | Perioden 2007-2013 | 1 131 890 912,00 | 641 340 727,00 | 286 033 924,92 | 56,66% | 25,27% |

Finansår: 2010 | 161 753 140,00 | 161 753 140,00 | 127 569 198,92 |

Frankrig | Perioden 2007-2013 | 216 053 084,00 | 119 781 031,00 | 74 268 494,67 | 55,44% | 34,38% |

Finansår: 2010 | 30 840 533,00 | 30 840 533,00 | 21 869 442,14 |

Italien | Perioden 2007-2013 | 424 342 854,00 | 236 309 252,00 | 104 244 555,92 | 55,69% | 24,57% |

Finansår: 2010 | 60 586 678,00 | 60 586 678,00 | 44 836 557,92 |

Cypern | Perioden 2007-2013 | 19 724 418,00 | 10 935 328,00 | 8 910 044,99 | 55,44% | 45,17% |

Finansår: 2010 | 2 815 565,00 | 2 815 565,00 | 6 148 626,47 |

Letland | Perioden 2007-2013 | 125 015 563,00 | 62 503 709,00 | 39 695 701,19 | 50,00% | 31,75% |

Finansår: 2010 | 17 736 296,00 | 17 736 296,00 | 10 556 618,45 |

Litauen | Perioden 2007-2013 | 54 713 408,00 | 28 548 396,00 | 18 445 624,41 | 52,18% | 33,71% |

Finansår: 2010 | 7 546 096,00 | 7 546 096,00 | 8 841 003,88 |

Luxembourg | Perioden 2007-2013 | 0,00 | 0,00 | 0,00 | 0,00% | 0,00% |

Finansår: 2010 | 0,00 | 0,00 | 0,00 |

Ungarn | Perioden 2007-2013 | 34 850 860,00 | 16 116 646,00 | 5 674 974,00 | 46,24% | 16,28% |

Finansår: 2010 | 5 341 786,00 | 5 341 786,00 | 795 853,60 |

Malta | Perioden 2007-2013 | 8 372 329,00 | 4 029 528,00 | 1 172 126,06 | 48,13% | 14,00% |

Finansår: 2010 | 1 250 716,00 | 1 250 716,00 | 0,00 |

Nederlandene | Perioden 2007-2013 | 48 578 417,00 | 26 932 144,00 | 11 648 010,18 | 55,44% | 23,98% |

Finansår: 2010 | 6 934 334,00 | 6 934 334,00 | 0,00 |

Østrig | Perioden 2007-2013 | 5 259 318,00 | 2 928 289,00 | 2 891 907,55 | 55,68% | 54,99% |

Finansår: 2010 | 750 906,00 | 750 906,00 | 1 081 650,42 |

Polen | Perioden 2007-2013 | 734 092 574,00 | 361 732 791,00 | 139 941 469,79 | 49,28% | 19,06% |

Finansår: 2010 | 119 906 010,00 | 119 906 010,00 | 37 168 509,43 |

Portugal | Perioden 2007-2013 | 246 485 249,00 | 137 478 742,00 | 64 386 992,42 | 55,78% | 26,12% |

Finansår: 2010 | 35 195 411,00 | 35 195 411,00 | 29 879 058,42 |

Rumænien | Perioden 2007-2013 | 230 714 207,00 | 103 832 279,00 | 32 299 988,49 | 45,00% | 14,00% |

Finansår: 2010 | 36 391 468,00 | 36 391 468,00 | 0,00 |

Slovenien | Perioden 2007-2013 | 21 640 283,00 | 11 754 369,00 | 3 029 639,62 | 54,32% | 14,00% |

Finansår: 2010 | 3 722 949,00 | 3 722 949,00 | 0,00 |

Slovakiet | Perioden 2007-2013 | 13 579 930,00 | 7 282 064,00 | 3 912 804,43 | 53,62% | 28,81% |

Finansår: 2010 | 1 655 266,00 | 1 655 266,00 | 1 731 349,25 |

Finland | Perioden 2007-2013 | 39 448 827,00 | 21 870 648,00 | 11 387 844,83 | 55,44% | 28,87% |

Finansår: 2010 | 5 631 130,00 | 5 631 130,00 | 2 960 792,20 |

Sverige | Perioden 2007-2013 | 54 664 803,00 | 30 306 470,00 | 19 494 588,76 | 55,44% | 35,66% |

Finansår: 2010 | 7 803 137,00 | 7 803 137,00 | 11 322 330,55 |

Det Forenede Kongerige | Perioden 2007-2013 | 137 827 889,00 | 67 594 416,00 | 19 295 904,46 | 49,04% | 14,00% |

Finansår: 2010 | 22 819 597,00 | 22 819 597,00 | 0,00 |

I alt | Perioden 2007-2013 | 4 302 686 396,00 | 2 299 144 679,00 | 1 033 758 798,53 | 53,44% | 24,03% |

Finansår: 2010 | 639 062 172,00 | 639 062 172,00 | 380 796 428,18 |

[1] Art. 68 i Rådets forordning (EF) nr. 1198/2006 af 27. juli 2006 om Den Europæiske Fiskerifond, EUT L 120, 15.08.2006.

[2] Skema I. Finansiel gennemførelse i konvergensområder.

Skema II. Finansiel gennemførelse i ikke-konvergensområder.

Skema III. EFF-programmerede beløb pr. prioriteret akse og pr. medlemsstat.

Skema IV. EFF-godkendte udgifter pr. prioriteret akse og pr. medlemsstat.

[3] Vejledningsnotat EFFC/27/2008 af 12/9/2008 om en fælles metode til evaluering af ledelses- og kontrolsystemer i medlemsstaterne (programmeringsperiode 2007-2013)

[4] FM= Forvaltningsmyndighed; CM= Certificerende myndighed; FO = Formidlende organ